Video: Maak só ŉ Franse vlegsel in ŉ japtrapSkermgreep uit video. Dit verg geoefende vingers om die perfekte Franse vlegsel te maak, maar eintlik kan enigiemand dit bemeester as jy net mooi weet watse stappe om te volg. Maroela Media het besluit om ŉ video saam te flans wat presies uitbeeld hoe jy ŉ Franse vlegsel in ŉ japtrap kan maak. Volg die stappe: Stap 1: Verdeel die hare bo-op die kop in drie seksies. Stap 2: Begin deur die verdeelde seksies te begin vleg. Stap 3: Voeg elke keer ŉ bietjie hare by elke seksie aan albei kante en hou aan vleg. Hou aan om elke keer hare weerskante by te voeg en vleg totdat al die hare ingevleg is. Stap 4: Bind met ŉ stewige rekkie vas. Die klein, deurskynende rekkies wat by Clicks of Dis-chem te koop is, werk die beste. Vir ŉ onderstebo Franse vlegsel, volg dieselfde stappe. Vleg net die seksies onder om in plaas van bo om. Wenk: ŉ Franse vlegsel is makliker om te maak met hare wat nie silwerskoon gewas is nie. Kyk hier na die video van die maak van ŉ Franse vlegsel en ŉ onderstebo Franse vlegsel.